ຫວຽດນາມແມ່ນແບບຢ່າງກ່ຽວກັບການປົກປັກຮັກສາຜົນປະໂຫຍດແຫ່ງຊາດ
ສາດສະດາຈານ Vladimir Kolotov ຕອບສຳພາດຕໍ່ນັກຂ່າວ
(ພາບ: tintuc)
ສາດສະດາຈານຄົ້ນຄວ້າ ກ່ຽວກັບ ຫວຽດນາມ Vladimir Kolotov, ຫົວໜ້າສະຖາບັນ ໂຮ່ຈີມິນ ທີ່ຂຶ້ນກັບມະຫາວິທະຍາໄລສັງລວມແຫ່ງຊາດ St. Petersburg ຢືນຢັນວ່າ: ຫວຽດນາມ ແມ່ນແບບຢ່າງກ່ຽວກັບການປົກປັກຮັກສາຜົນປະໂຫຍດແຫ່ງຊາດ. ສາດສະດາຈານຖືວ່າ: ບົດລາຍງານການເມືອງຢູ່ກອງປະຊຸມໃຫຍ່ທົ່ວປະເທດຄັ້ງທີ 12 ຂອງພັກໄດ້ຍົກອອກການຕີລາຄາຢ່າງຮອບດ້ານກ່ຽວກັບສະພາບພາຍໃນປະເທດ ແລະ ສາກົນ. ພ້ອມທັງ, ວາງອອກໂຄງການດຳເນີນງານ ເພື່ອປົກປັກຮັກສາຜົນປະໂຫຍດແຫ່ງຊາດ. ຕາມສາດສະດາຈານ Kolotov ແລ້ວ, ອາດຈະເວົ້າວ່າ: ນັບແຕ່ເມື່ອໄດ້ຮັບການສ້າງຕັ້ງໃນປີ 1930 ມາຮອດປະຈຸບັນ, ພັກກອມມູນິດ ຫວຽດນາມ ຍາມໃດກໍ່ຢືດໝັ້ນເສັ້ນທາງປົກປັກຮັກສາຜົນປະໂຫຍດແຫ່ງຊາດ. ນັ້ນແມ່ນເສັ້ນທາງທີ່ຖືກຕ້ອງ ແລະ ໜຶ່ງດຽວ. ສາດສະດາຈານ Kolotov ກໍ່ເນັ້ນໜັກວ່າ: ໃນ 30 ປີ ນັບແຕ່ເມື່ອປະຕິບັດໂຄງການປະຕິຮູບເປີດປະຕູ ດ້ວຍຊື່ວ່າ “ການປ່ຽນໃໝ່”, ຫວຽດນາມ ບັນລຸໄດ້ຜົນງານປະທັບໃຈຫລາຍຢ່າງ ໃນຂົງເຂດເສດຖະກິດ. ຕາມສາດສະດາຈານ Kolotov ແລ້ວ, ເພື່ອປົກປັກຮັກສາບັນດາໝາກຜົນແຫ່ງການປະຕິວັດ ແລະ ການປະຕິຮູບເສດຖະກິດ, ຫວຽດນາມ ຄວນມີບັນດາຄູ່ຮ່ວມມືທີ່ດີ. ສະຫະພັນ ລັດເຊຍ ແມ່ນເພື່ອນມິດ ແລະ ຄູ່ຮ່ວມມືທີ່ໄວ້ເນື້ອເຊື່ອໃຈຂອງ ຫວຽດນາມ ແລະ ຫວັງວ່າ: ການພົວພັນລະຫວ່າງ 2 ປະເທດຈະນັບມື້ນັບພັດທະນາໃນທຸກຂົງເຂດຢ່າງແຂງແຮງກ່ວາອີກ.
(ແຫຼ່ງຄັດຈາກ VOV)